text: Mand afgået ved døden efter påkørsel af bil
  14 august 2016 kl. 04.30
  En mand er afgået ved døden efter påkørsel af bil. Ulykken skete i Storegade i Esbjerg natten til søndag. 
  Ulykken skete, da føren af bilen overså manden, som gik på kørebanen på Storegade.
  Vagtchef ved  Syd- og Sønderjyllands Politi Henrik Sønderskov oplyser til TV SYD, at der er foretaget tekniske undersøgelser af stedet, samt udtaget blodprøver af både bilisten og den afdøde fodgænger, men at man endnu ikke kender til de nærmere omstændigheder omkring ulykken.
  På grund af ulykken var Storegade mellem Brovangen og Odinsvej i Esbjerg  spærret i flere timer, men vejene er nu igen farbare.
  Storegade mellem Brovangen og Odinsvej i Esbjerg er spærret pga. færdselsuheld. Tidshorisont ukendt.  #politidk
  
  